ยังเชื่อมั่นไทยจีดีพีโต6.1%
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — ธนาคารโลกปรับลดจีดีพีไทยในปีนี้แค่ 0.1% ผลพวงการเมืองป่วน
นายเฟรดเดอริโก จิล ซานเดอร์ นักเศรษฐศาสตร์ธนาคารโลก (เวิลด์แบงก์) ประจำประเทศไทย เปิดเผยว่า ธนาคารโลกปรับลดการขยายตัวเศรษฐกิจไทยในปี 2553 เหลือ 6.1% จากเดิมคาดการณ์โต 6.2% หรือลดลง 0.1% ถือเป็นการเติบโตต่ำกว่าศักยภาพ ซึ่งเป็นผลกระทบจากสถานการณ์ทางการเมือง
ขณะที่ภาคการส่งออกของไทยขยายตัวรวดเร็วและสูงกว่าคาดการณ์ไว้ จึงทำให้ทดแทนผลกระทบของวิกฤตการเมืองต่อจีดีพีได้ โดยคาดว่าการส่งออกปีนี้จะเติบโต 12.8%
“แม้ว่าปัญหาการเมืองจะกระทบต่อจีดีพีน้อย แต่มีผลกระทบทางสังคมที่อาจจะมีผลกระทบต่อเศรษฐกิจ คือ ภาคการท่องเที่ยวและค้าปลีกที่ยังคงชะลอตัว คาดว่าจะมีผลกระทบต่อเนื่อง 2 ไตรมาส” นายเฟรดเดอริโก กล่าว
ขณะที่ปัญหาภัยแล้งได้ส่งผลกระทบอย่างต่อเนื่องในช่วงครึ่งปีแรกทำให้ราคาข้าวตกต่ำลง มีผลกระทบต่ออุตสาหกรรมการเกษตร ซึ่งเมื่อรวมจำนวนแรงงานในภาคท่องเที่ยว ค้าปลีก และเกษตร มีสัดส่วนสูงถึง 61% ของแรงงานทั้งหมด ดังนั้นรัฐบาลควรให้ความสำคัญในเรื่องนี้
นอกจากนี้ ไทยพึ่งพิงการส่งออกอย่างเดียวในการกระตุ้นเศรษฐกิจ ทำให้มีความเสี่ยงสูงเมื่อเศรษฐกิจโลกเติบโตลดลงเศรษฐกิจไทยก็จะหดตัวตาม เชื่อว่าครึ่งปีหลังการส่งออกจะเติบโตน้อยกว่าครึ่งปีแรก เพราะเศรษฐกิจโลกยังมีความผันผวนจากปัญหาหนี้สินของกรีซ รวมทั้งไม่มีแรงส่งจากการใช้สินค้าคงคลังผลิตเพื่อการส่งออกเหมือนไตรมาส 1 ดังนั้น ผลกระทบจะกระทบถึงจีดีพีปี 2554 ทำให้อยู่ในระดับต่ำกว่าศักยภาพ โดยคาดว่าจะอยู่ที่ 3.6%
ส่วนการที่รัฐบาลยังคง พ.ร.ก.ฉุกเฉินนั้น นายเฟรดเดอริโก้ กล่าวว่า หากรัฐบาลยกเลิก พ.ร.ก.ฉุกเฉินจะเป็นสัญญาณบวกต่อภาคการท่องเที่ยว สะท้อนว่าทุกออย่างจะกลับเข้าสู่ภาวะปกติ แต่ไม่ได้หมายความว่าการมี พ.รก.ฉุกเฉินจะเป็นการสะท้อนว่ามีเหตุการณ์วุ่นวายเกิดขึ้น